Diari Oficial de la Generalitat Valenciana


Sumari del DOGV 8063, del 15-06-2017 (2017/4102)

Notificació de la sentència dictada en el procediment ordinari número 186/2011.
-------------------------------------------------------------------------------

### Dades del document

Número de DOGV
:   8063

Data del DOGV
:   15-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4102


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment ordinari número 186/2011. [2017/4102]  
Procediment ordinari número 000186/2011  
Demandant: Eric Ferrer Corrales.  
Procurador: José Alberto López Segovia.  
Demandat: Trouble Killer, SL.  
En aquest procediment ordinari, seguit a instàncies d'Eric Ferrer Corrales contra Trouble Killer, SL, s'ha dictat la sentència que, literalment, diu així:  
  
«Sentència número 000081/2016  
Massamagrell, 19 de maig de 2016  
Ana María Lillo Sánchez, jutgessa substituta del Jutjat de Primera Instància i Instrucció número 1 de Massamagrell, he vist aquestes actuacions de judici ordinari seguides en aquest jutjat amb el número 186/2011, a instàncies d'Eric Ferrer Corrales, representat pel procurador José Alberto López Segovia i amb la direcció lletrada de José A. Pizcueta, contra Troble Killer, SL, en rebel·lia.  
Dispositiva  
Estime íntegrament la demanda interposada pel procurador José Alberto López Segovia, en nom i representació d'Eric Ferrer Corrales, contra Trouble Killer, SL, en rebel·lia, i com a conseqüència d??això declare que Trouble Killer, SL, ha incomplit el que estableix la clàusula tercera (paràgraf 2n i 3r) del contracte de rescissió, de data 25 de novembre de 2009, subscrit amb Eric Ferrer Corrales, pel qual li deuen i han de pagar la quantitat de 7.470,62 euros i el lliurament de la plaça de garatge número 6 amb el seu traster annex inseparable, lliure de càrregues, valorada en 17.120 euros, en concepte de principal, més els interessos legals corresponents, i condemne el demandat:  
1. A sotmetre??s a aquesta declaració.  
2. A pagar a la part actora la suma de set mil quatre-cents setanta euros amb seixanta-dos cèntims (7.470,62 €) en concepte de principal.  
  
3. A lliurar a Eric Ferrer Corrales la plaça de garatge número 6 amb el seu traster annex inseparable, lliure de càrregues, valorada en 17.120 euros, de la forma estipulada en el contracte de rescissió, de data 25 de novembre de 2009, subscrit amb l'actor.  
4. Subsidiàriament, haurà de pagar a la part actora el valor de la plaça de garatge esmentada, açò és, la quantitat de dèsset mil cent vint euros (17.120 €), en concepte de principal.  
5. Al pagament dels interessos legals d'aquestes sumes des del venciment de l'obligació fins a fer-ne el pagament efectiu.  
6. Impose al demandat les costes processals causades.  
Notifiqueu aquesta resolució a les parts i feu-los saber que no és ferma, i que, en contra, s'hi pot interposar un recurs d'apel·lació dins del termini de 20 dies des que es notifique, mitjançant la presentació d'un escrit davant d'aquest jutjat en el qual s'hauran d'exposar les al·legacions en què es fonamente la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LEC modificat per la Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat a l'entitat Banco Santander i en el compte de dipòsits i consignacions obert a nom d'aquest jutjat, fent referència a aquest procediment, la quantitat de cinquanta (50) euros en concepte de dipòsit per a recórrer, d'acord amb la disposició addicional 15a de la Llei orgànica del poder judicial (introduïda per la LO 1/2009, de 3 de novembre).  
La lletrada de l'Administració de justícia que expedisca un testimoniatge d'aquesta resolució, uniu-lo a les actuacions que l'han motivada i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i firme.  
Publicació. La sentència anterior l'ha firmada, llegida i publicada la jutgessa que la subscriu, mentre celebrava audiència pública en el dia de la seua data. En done fe.  
I atés que el demandat, Trouble Killer, SL, es troba en parador desconegut, expedisc aquest edicte a fi que li valga de notificació de forma deguda.  
  
Massamagrell, 5 de maig de 2017.- La lletrada de l'Administració de justícia: María Sofía Parrilla Galdón.